pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธพว. คว้ามาตรฐาน ISO/IEC 27001:2013 ระบบ BAHTNET และ ICAS การันตีความมั่นคงปลอดภัยสารสนเทศเทียบเท่าระดับสากล
วันจันทร์ที่ 17 ธันวาคม 2561
ธพว. คว้ามาตรฐาน ISO/IEC 27001:2013 ระบบ BAHTNET และ ICAS การันตีความมั่นคงปลอดภัยสารสนเทศเทียบเท่าระดับสากล
ธพว.ผ่านการรับรองมาตรฐาน ISO/IEC 27001:2013  ระบบ BAHTNET และ ICAS  สะท้อนมาตรฐานกระบวนการจัดการความมั่นคงปลอดภัยสารสนเทศเทียบเท่าระดับสากล สร้างความเชื่อมั่นทําธุรกิจทางการเงินปลอดภัยทุกขั้นตอน
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank กล่าวว่า จากที่ธนาคารแห่งประเทศไทย (ธปท.) กําหนดให้สถาบันการเงินทุกแห่ง ต้องผ่านการรับรองการจัดการความมั่นคงปลอดภัยสารสนเทศตามมาตรฐาน ISO/IEC 27001:2013 ของระบบการชําระเงิน BAHTNET และระบบการหักบัญชีเช็คด้วยภาพเช็คและระบบการจัดเก็บภาพเช็ค (ICAS) ภายในปี 2561 เพื่อป้องกันความเสี่ยงจากภัยคุกคามด้านไซเบอร์ ธพว.จึงได้ดําเนินการจัดตั้งคณะทํางานบริหารจัดการความมั่นคงปลอดภัยสารสนเทศของธนาคาร ทํางานร่วมกับที่ปรึกษาที่มีประสบการณ์ด้านการรักษาความมั่นคงปลอดภัยสารสนเทศ โดยดําเนินการปรับปรุงนโยบายการรักษาความมั่นคงปลอดภัยสารสนเทศให้เป็นไปตามมาตรฐาน ISO/IEC 27001:2013 และจัดทํากระบวนการรักษาความมั่นคงปลอดภัยเทียบเท่ามาตรฐานสากล โดย ธพว. ได้ผ่านการรับรองมาตรฐานดังกล่าวเป็นที่เรียบร้อย เมื่อวันที่ 23 พฤศจิกายน 2561 ที่ผ่านมา
ทั้งนี้ การได้รับมาตรฐานดังกล่าว สะท้อนให้เห็นว่า กระบวนการจัดการความมั่นคงปลอดภัยสารสนเทศของ ธพว. มีมาตรฐานเทียบเท่าระดับสากล รวมถึง สอดคล้องกับแผนการยกระดับการทํางานของธนาคารที่มุ่งให้บริการด้วยระบบดิจิทัล ซึ่งลูกค้าและคู่ค้าสามารถทําธุรกิจทางการเงินได้อย่างมั่นใจในระบบความปลอดภัยทุกขั้นตอน ทั้งที่สํานักงานใหญ่และสาขาทุกแห่งของธนาคาร
รัฐบาลไทย-ข่าวทำเนียบรัฐบาล-​กระทรวงสาธารณสุข แนะนำประชาชนคลายร้อนด้วยการรับประทานผักผลไม้ใกล้ตัว
วันอาทิตย์ที่ 19 มีนาคม 2560
​กระทรวงสาธารณสุข แนะนําประชาชนคลายร้อนด้วยการรับประทานผักผลไม้ใกล้ตัว
กระทรวงสาธารณสุข แนะประชาชนคลายร้อนได้ด้วยผักและผลไม้ใกล้ตัว อาทิ แตงกวา  แตงโมและ แคนตาลูป  พร้อมดื่มน้ํา8-10 แก้วต่อวัน ลดความร้อนในร่างกายและภาวะขาดน้ํา
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ในช่วงหน้าร้อนอาจทําให้ร่างกายอ่อนเพลีย ประชาชนสามารถคลายร้อนได้ด้วยผักและผลไม้ที่มีคุณค่าทางโภชนาการ เต็มไปด้วยใยอาหาร และไม่ทําให้อ้วนซึ่งผักและผลไม้หลายชนิดเป็นที่คุ้นเคยหรือกินกันเป็นประจําอยู่แล้ว เช่น แตงกวา ช่วยลดความร้อนและทําให้ร่างกายสดชื่น แตงโมและแคนตาลูปมีส่วนประกอบของน้ําสูงถึงร้อยละ 95 สามารถทดแทนน้ําในร่างกายที่สูญเสียไปเนื่องจากอากาศร้อนได้เป็นอย่างดี ผลไม้ตระกูลเบอร์รี่ มีส่วนผสมของน้ําเป็นส่วนประกอบและสารประกอบทางธรรมชาติช่วยลดการอักเสบจาก การเผาไหม้ของแสงแดดในหน้าร้อน ผักโขม อุดมไปด้วยน้ํา เป็นแหล่งสะสมของแมกนีเซียม หนึ่งในแร่ธาตุที่สูญเสียไปพร้อมกับเหงื่อที่ถูกขับออกมา มีสารต้านอนุมูลอิสระที่เกิดขึ้นเองตามธรรมชาติช่วยปกป้องผิวและสายตาจากการ ถูกทําลายจากแสงแดด มะเขือเทศช่วยให้ร่างกายสดชื่น วิตามินซีสูง ช่วยย่อยอาหารและช่วยให้ระบบขับถ่ายทํางานได้ดีขึ้น ป้องกันมะเร็งบางชนิด และสะระแหน่เป็นสมุนไพรเย็น ช่วยบรรเทาอาการหวัด ขับเหงื่อ ระบายความร้อน มีสารเมนทอลที่มีมีคุณสมบัติเย็นใช้ในการรักษาอาการอ่อนเพลีย และบรรเทาอาการปวดหัวไมเกรน
นอกจากนี้ ควรเลือกรับประทานอาหารที่ย่อยง่าย เน้นอาหารที่มีส่วนประกอบของน้ํามากๆ ให้พลังงานน้อยๆ เช่น ข้าวแช่ สลัดผักผลไม้ มะระทรงเครื่อง ดื่มน้ําเปล่าวันละ 8-10 แก้ว หากรู้สึกอยากดื่มน้ําหวาน ควรเลือกดื่มน้ําผักผลไม้สดจากธรรมชาติรสหวานน้อย น้ําผลไม้สําเร็จรูป 100 เปอร์เซ็นต์หรืออาจเลือกน้ําสมุนไพรรสหวานน้อย เช่น น้ําเก๊กฮวย น้ําใบบัวบก น้ํากระเจี๊ยบ น้ําหล่อฮังก๊วย น้ําจับเลี้ยง เป็นต้น
ทั้งนี้ ขอให้ประชาชนหลีกเลี่ยงอาหารจําพวกไขมันและเนื้อสัตว์เนื่องจากต้องใช้พลังงานการในย่อยสูง อาหารที่ให้ความร้อนแก่ร่างกายเช่นขิง กระเทียม ไม่ดื่มน้ําอัดลม งดเครื่องดื่มแอลกอฮอล์เพราะจะทําให้หลอดเลือดที่ผิวหนังขยายตัว เกิดการขับน้ําออกจากร่างกายเร็วขึ้น เหงื่อออก ปัสสาวะบ่อย ส่งผลให้ร่างกายขาดน้ําโดยไม่รู้ตัวหากมีอาการท้องเสีย สามารถดื่มผงน้ําตาลเกลือแร่หรือที่เรียกว่า โอ-อาร์-เอส (ORS: Oral Rehydration Salts)โดยละลายผงน้ําตาลเกลือแร่ในน้ําต้มสุกที่เย็นแล้วตามปริมาตรและวิธีที่ระบุบนฉลาก หรือผสมรับประทานเองโดยใช้น้ําตาลทราย 2 ช้อนโต๊ะ และเกลือป่น 1 ช้อนชา ผสมในน้ําต้มสุกที่เย็นแล้ว 750 มิลลิลิตร หากละลายยาก สามารถใช้น้ําอุ่นพอประมาณได้ แต่ไม่ควรใช้น้ําร้อนจัด ดื่มเพื่อทดแทนน้ําและเกลือแร่ได้
รัฐบาลไทย-ข่าวทำเนียบรัฐบาล-ขยะอิเล็กทรอนิกส์ หรือ e-waste
วันศุกร์ที่ 10 สิงหาคม 2561
ขยะอิเล็กทรอนิกส์ หรือ e-waste
กรมโรงงานอุตสาหกรรม กระทรวงอุตสาหกรรม
ขยะอิเล็กทรอนิกส์ เป็นขยะที่เกิดขึ้นได้ จากการใช้ในชีวิตประจําวัน หรือจากโรงงานอุตสาหกรรม ซึ่งได้แก่ อุปกรณ์อิเล็กหรอนิกส์ที่ไม่ใช้แล้วในชีวิตประจําวัน เช่นโทรทัศน์ คอมพิวเตอร์ แบตเตอรี่ ขยะเหล่านี้มีทั้งที่เป็นอันตรายและไม่เป็นอันตราย หากไม่มีวิธีการกําจัดอย่างเหมาะมอาจมีสารเคมีรั่วไหลจนก่อให้เกิดมลพิษกับสิ่งแวดล้อมได้
กรมโรงงานอุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 พฤษภาคม 2563 [กระทรวงสาธารณสุข]
วันพฤหัสบดีที่ 14 พฤษภาคม 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่14 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 1 ราย (มีประวัติเดินทางไปสถานที่ชุมนุมชน จ.ภูเก็ต ค้นพบจากการลงพื้นที่เคาะประตูบ้านของอสม. จ.เชียงใหม่) มีผู้ป่วยกลับบ้านได้ร้อยละ 94.43 ของผู้ป่วยทั้งหมด (กลับบ้าน 6 ราย รวมกลับบ้านสะสม 2,850 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 112 ราย หรือคิดเป็นร้อยละ 3.71 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,018 ราย
จากรายงานผู้ติดเชื้อพบว่า การไปในสถานที่ชุมชน ที่มีคนรวมกันจํานวนมาก โดยเฉพาะในพื้นที่ที่เคยมีการระบาดของโรคยังมีความเสี่ยงที่จะติดเชื้อ แนะนําประชาชนหากมีความจําเป็นต้องเดินทางไปในพื้นที่ที่มีความเสี่ยง เช่น ตลาด ห้างสรรพสินค้า หรือพื้นที่ที่มีความแออัด คนรวมกันจํานวนมาก ขอให้ป้องกันตนเอง สวมหน้ากากอนามัย/หน้ากากผ้า เว้นระยะห่างระหว่างผู้อื่น 1-2 เมตร พูดคุยกันเท่าที่จําเป็น จดรายการสินค้าที่ต้องซื้อ รีบไปรีบกลับ พกแอลกอฮอล์เจลสําหรับล้างมือ และไม่นํามือมาสัมผัสใบหน้า ตา จมูก ปาก เมื่อกลับถึงบ้านให้ล้างมือ อาบน้ําทําความสะอาดร่างกายทันที เว้นระยะห่าง ไม่คลุกคลี ใกล้ชิดกับคนในบ้านโดยเฉพาะกลุ่มเปราะบาง เช่น ผู้ที่มีโรคประจําตัว คนชรา เด็กเล็ก เพราะหากป่วยอาจมีอาการรุนแรงได้
นอกจากนี้ยังพบว่ามาตรการคัดกรองผู้ที่เดินทางมาจากพื้นที่เสี่ยง เช่น กรุงเทพมหานคร นนทบุรี ภูเก็ต ยะลา ของหน่วยงานด้านการปกครอง รวมถึงการลงพื้นที่เคาะประตูบ้าน ของอาสาสมัครสาธารณสุขประจําหมู่บ้าน (อสม.) เพื่อเฝ้าระวังสังเกตอาการผู้ที่เดินทางมาจากพื้นที่เสี่ยงนั้นทําให้ค้นพบผู้ติดเชื้อและนําเข้าสู่ระบบการรักษาได้อย่างทันท่วงทีป้องกันการแพร่เชื้อเป็นวงกว้างในชุมชน
กระทรวงสาธารณสุข ขอแนะนําหน่วยงาน ประชาชนผู้มีน้ําใจ ที่จัดตั้งตู้ปันสุข ขอความร่วมมือให้ทําความสะอาดตู้ โดยเฉพาะบริเวณพื้นผิวที่มีผู้สัมผัสมาก เช่น บริเวณมือจับ ฝาตู้ โต๊ะ ทุก 2-3 ชั่วโมง หรือตามความเหมาะสม และจัดตั้งจุดวางแอลกอฮอล์เจลล้างมือใกล้ๆ เพื่อลดความเสี่ยงในการแพร่และสัมผัสเชื้อที่อาจเกิดขึ้นได้
******************************
14 พฤษภาคม2563
รัฐบาลไทย-ข่าวทำเนียบรัฐบาล-โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม ย้ำจับตา 14 วันช่วงผ่อนปรนระยะ 2 ก่อนพิจารณาให้กิจการ/กิจกรรมระยะ 3 กลับมาให้บริการ
วันจันทร์ที่ 18 พฤษภาคม 2563
โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม ย้ําจับตา 14 วันช่วงผ่อนปรนระยะ 2 ก่อนพิจารณาให้กิจการ/กิจกรรมระยะ 3 กลับมาให้บริการ
โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม ย้ําจับตา 14 วันช่วงผ่อนปรนระยะ 2 ก่อนพิจารณาให้กิจการ/กิจกรรมระยะ 3 กลับมาให้บริการ
วันนี้ (18 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ที่ถามผ่านโซเซียลมีเดียในการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ยืนยันว่า แอปพลิเคชัน LINE “ไทยชนะ” เป็นบัญชีทางการ (Official Account) ที่ประชาชนสามารถเพิ่มเป็นเพื่อนได้โดย LINE “ไทยชนะ” มีไว้สําหรับสอบถามข้อมูลเพิ่มเติมหรือรับข้อมูลข่าวสาร นอกเหนือจากสายด่วน 1119 ไม่ได้มีไว้เพื่อการลงทะเบียน โดยมีเจ้าหน้าที่คอยตอบคําถามสําหรับผู้ประกอบกิจการ/กิจกรรม ที่ประสบปัญหาในการลงทะเบียน เพื่อความเป็นส่วนตัว โอกาสนี้ โฆษก ศบค. ยังขอบคุณทั้งผู้ประกอบกิจการ/กิจกรรม และประชาชนทุกคนที่ให้ความร่วมมือปฏิบัติตามมาตรการการผ่อนปรนระยะ 2 อย่างดี เพื่อให้เศรษฐกิจกลับมาหมุนเวียนอย่างปกติ อย่างไรก็ตาม ยอมรับว่า อาจมีความขัดข้องของระบบในช่วงแรกบ้าง ซึ่งจะได้นําความคิดเห็นต่าง ๆ มาพัฒนาปรับปรุงต่อไป
สุดท้ายนี้ โฆษก ศบค. ยังขอความร่วมมือร้านค้าให้ลงทะเบียน “ไทยชนะ” เพื่อร่วมเป็นส่วนหนึ่งในการช่วยควบคุมการแพร่ระบาดของเชื้อไวรัสโควิด-19 ขอยืนยันว่าข้อมูลทั้งหมดอยู่ภายใต้การดูแลของกรมควบคุมโรค กระทรวงสาธารณสุข เพื่อความสะดวกในการติดตามค้นหาผู้ป่วยติดเชื้อหรือผู้ที่เป็นกลุ่มเสี่ยงเท่านั้น ทั้งนี้ หากประชาชนทุกคนให้ความร่วมมือในช่วงเวลา 14 ของการผ่อนปรนมาตรการระยะ 2 จากนี้ กิจการ/กิจกรรม ที่จัดอยู่ในระยะ 3 ก็จะได้สามารถกลับมาให้บริการได้เร็ววัน เท่ากับเป็นการช่วยเหลือผู้ที่ได้รับผลกระทบจากการหยุดให้บริการของสถานประกอบการด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขับเคลื่อนภาคการเกษตรและบริหารจัดการน้ำ
วันพฤหัสบดีที่ 26 กันยายน 2562
ขับเคลื่อนภาคการเกษตรและบริหารจัดการน้ํา
วันพุธที่ 25 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยมีศักยภาพด้านการเกษตร รัฐบาลจึงต้องการขับเคลื่อนภาคการเกษตรทั้งเกษตรปลอดภัย เกษตรอินทรีย์ และเกษตรชีวภาพ รวมทั้งการเชื่อมโยงสินค้าเกษตรกับการสร้างความมั่นคงด้านพลังงาน เช่น การนําน้ํามันปาล์มไปผลิตน้ํามันดีเซล B20 หรือการผลิตกระแสไฟฟ้าจากวัสดุเหลือใช้ทางการเกษตร เป็นต้น นอกจากนี้ ยังมุ่งจัดทําฐานข้อมูลเพื่อประกอบการตัดสินใจเกี่ยวกับพืชเศรษฐกิจ 5 ชนิด คือ ข้าว ยางพารา มันสําปะหลัง ปาล์มน้ํามัน และอ้อย ช่วยเหลือเกษตรกรด้านราคาที่มีความผันผวนตลอดเวลา ส่วนการบริหารจัดการน้ํานั้นจะดูแลครอบคลุมทั้งระบบและรณรงค์ให้เกษตรกรปรับเปลี่ยนอาชีพที่สอดคล้องกับสถานการณ์ เพื่อให้มีรายได้ตลอดทั้งปี ซึ่งที่ผ่านมาได้รับความร่วมมือเพิ่มขึ้นอย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผบ.ทสส.มาเลเซีย เข้าเยี่ยมคำนับ รอง นรม. และ รมว.กห.
วันศุกร์ที่ 28 เมษายน 2560
ผบ.ทสส.มาเลเซีย เข้าเยี่ยมคํานับ รอง นรม. และ รมว.กห.
ผบ.ทสส.มาเลเซีย เข้าเยี่ยมคํานับ รอง นรม. และ รมว.กห.
เมื่อ 28 เม.ย.60 พล.อ.Tan Sri Raja Mohamed Affandi bin Raja Mohamed Noor (ตัน ซรี ราจา โมฮัมเม็ด อัฟฟันดี บิน ราจา โมฮัมเม็ด นูร) ผบ.ทสส.มาเลเซีย (มซ.) และคณะ เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม ในโอกาสเดินทางเยือนประเทศไทยอย่างเป็นทางการในฐานะแขกของกองทัพไทย
รอง นรม. และ รมว.กห. ได้กล่าวต้อนรับและกล่าวถึงความร่วมมือที่ใกล้ชิดและยาวนานระหว่างไทยกับ มซ. ที่มีการแลกเปลี่ยนการเยือนของผู้นําทางทหารและกําลังพลในทุกระดับ รวมทั้งการแลกเปลี่ยนด้านการฝึกและศึกษาในหลักสูตรต่างๆ ระหว่างสองกองทัพอย่างต่อเนื่อง นอกจากนี้ กห. และ กห.มซ. ยังมีการประชุมในลักษณะทวิภาคีในหลายเวที ซึ่งเป็นกลไกในการขยายความร่วมมือและแก้ไขปัญหาด้านความมั่นคงในพื้นที่ชายแดน โดยไทยส่งเสริมแนวทางการบริหารจัดการชายแดนโดยการสร้างรั้วชายแดน ซึ่งจะช่วยป้องกันและสนับสนุนการแก้ไขปัญหาด้านความมั่นคงในพื้นที่ดังกล่าว ทั้งนี้ รอง นรม.และ รมว.กห. ได้กล่าวขอบคุณ มซ.ในการมีบทบาทอย่างสร้างสรรค์ด้านการอํานวยความสะดวกในการกระบวนการพูดคุยเพื่อสันติสุขใน จชต. โดยไทยยืนยันเจตนารมณ์ที่จะแก้ไขสถานการณ์ใน จชต. โดยสันติวิธี และการมีส่วนร่วมของทุกภาคส่วน จากนั้นทั้งสองฝ่ายได้หารือในประเด็นความร่วมมือในการพัฒนาด้านอุตสาหกรรมป้องกันประเทศระหว่างไทย – มซ. เพื่อให้สามารถพึ่งพาตนเองได้ในอนาคต
รัฐบาลไทย-ข่าวทำเนียบรัฐบาล-​ตรวจติดตามโครงการ OPOAI 4.0 จังหวัดสุราษฎร์ธานี
วันพุธที่ 20 มิถุนายน 2561
​ตรวจติดตามโครงการ OPOAI 4.0 จังหวัดสุราษฎร์ธานี
รองปลัดกระทรวงอุตสาหกรรม พร้อมด้วย  ผู้ตรวจราชการกระทรวงอุตสาหกรรม ลงพื้นที่ติดตามโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI  4.0  ณ ห้องประชุมบริษัท เดลต้า วู้ด จํากัด ตําบลขุนทะเล อําเภอเมือง  จังหวัดสุราษฎร์ธานี
วันนี้ (20 มิถุนายน 2561) นายทองชัย ชวลิตพิเชฐ รองปลัดกระทรวงอุตสาหกรรม พร้อมด้วย นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม ลงพื้นที่ติดตามประเมินผลการดําเนินงานโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI 4.0 ตามแนวทางปรัชญาเศรษฐกิจพอเพียง ประจําปี พ.ศ. 2561 โดยมีนายบุญสิทธิ์ เรืองผล อุตสาหกรรมจังหวัดสุราษฎร์ธานี และทีมที่ปรึกษาจากส่วนกลางได้แก่ นายวรวุธ เหล่าสะพาน รศ.ดร.พรธิภา องค์คุณารักษ์ พร้อมด้วยเจ้าหน้าที่จากสํานักงานอุตสาหกรรมจังหวัดสุราษฎร์ธานี และเจ้าหน้าที่จากกองตรวจราชการ สํานักงานปลัดกระทรวงอุตสาหกรรม ร่วมตรวจติดตามการดําเนินงานของบริษัท คิว ไอเอสโอ คอนซัลแต็นท์ จํากัด ซึ่งเป็นที่ปรึกษาที่ สอจ.สุราษฎร์ธานี จัดจ้างในการให้คําแนะนําปรึกษาแก่ บริษัท เดลต้า วู้ด จํากัด ประกอบกิจการผลิตไม้ยางพาราแปรรูป อัดน้ํายา อบแห้ง ซึ่งบริษัทดังกล่าวเข้าร่วมโครงการ OPOAI ในแผนงานที่ 3 การปรับปรุงคุณภาพและพัฒนางานและการพัฒนาประสิทธิภาพด้วย IT ณ ห้องประชุมบริษัท เดลต้า วู้ด จํากัด ตําบลขุนทะเล อําเภอเมือง จังหวัดสุราษฎร์ธานี
รัฐบาลไทย-ข่าวทำเนียบรัฐบาล-นายกฯ พอใจราคาข้าวเปลือกสูงขึ้น พร้อมขอบคุณทุกฝ่ายที่มีส่วนผลักดัน แนะเกษตรกร เจ้าของโรงสี พ่อค้า และหน่วยงานรัฐร่วมถอดบทเรียน ผนึกกำลังแก้ไขปัญหาอย่างยั่งยืน
วันจันทร์ที่ 22 มกราคม 2561
นายกฯ พอใจราคาข้าวเปลือกสูงขึ้น พร้อมขอบคุณทุกฝ่ายที่มีส่วนผลักดัน แนะเกษตรกร เจ้าของโรงสี พ่อค้า และหน่วยงานรัฐร่วมถอดบทเรียน ผนึกกําลังแก้ไขปัญหาอย่างยั่งยืน
นายกฯ พอใจราคาข้าวเปลือกสูงขึ้น พร้อมขอบคุณทุกฝ่ายที่มีส่วนผลักดัน แนะเกษตรกร เจ้าของโรงสี พ่อค้า และหน่วยงานรัฐร่วมถอดบทเรียน ผนึกกําลังแก้ไขปัญหาอย่างยั่งยืน
วันนี้ (20 มกราคม 2561) พลเอก ประยุทธ์ จันทร์โอชา นายกรัฐมนตรี ได้รับทราบผลการประชุมเชิงปฎิบัติการ “อนาคตข้าวไทย เพื่อความยั่งยืน” ที่กระทรวงพาณิชย์จัดขึ้น เพื่อระดมความคิดเห็นและวิเคราะห์ถึงสถานการณ์ข้าว โดยมีตัวแทนภาครัฐ และภาคเอกชน เช่น สมาคมผู้ส่งออกข้าวไทย สมาคมโรงสีข้าว สมาคมชาวนา ฯลฯ เข้าร่วมประชุม
“นายกฯ พอใจกับราคาข้าวเปลือกที่สูงขึ้น โดยราคาปรับตัวสูงกว่าทุกปีที่ผ่านมาถึงร้อยละ 35 - 40 เนื่องจากได้รับความร่วมมือจากทุกฝ่ายโดยเฉพาะพี่น้องเกษตรกรที่พยายามปรับเปลี่ยนพฤติกรรมการเพาะปลูกตามข้อแนะนําของรัฐบาล ขณะเดียวกันรัฐบาลได้ส่งเสริมการลดต้นทุน เพิ่มผลผลิต โดยเน้นแจกจ่ายพันธุ์ข้าว และลดต้นทุนการปลูกข้าวให้กับเกษตรกร”
นอกจากนี้ นายกรัฐมนตรียังได้ขอบคุณทุกฝ่ายที่ได้ร่วมมือกันผลักดันให้ราคาข้าวสูงขึ้น พร้อมทั้งได้รับการยืนยันจากสมาคมโรงสีข้าวไทยด้วยว่า รัฐบาลเดินมาถูกทางแล้ว และเป็นประโยชน์ต่อระบบการค้าข้าว โดยเฉพาะมาตรการช่วยเหลือเกษตรกรผู้ปลูกข้าวผ่านโครงการสินเชื่อชะลอการขายข้าวเปลือกนาปี หรือ “จํานํายุ้งฉาง” รวมกับเงินช่วยเหลือค่าเก็บเกี่ยวและปรับปรุงคุณภาพ และค่าฝากเก็บหรือค่าขึ้นยุ้ง ทําให้เกษตรกรได้รับประโยชน์อย่างมาก
“นายกฯ แนะให้พี่น้องเกษตรกร เจ้าของโรงสี พ่อค้า และหน่วยงานรัฐร่วมกันถอดบทเรียน ว่าความสําเร็จนั้นเกิดจากสิ่งใด ก็ขอให้ร่วมมือกันดําเนินการตามแนวทางนั้น โดยย้ําว่ารัฐบาลมีความตั้งใจจริงในการช่วยเหลือและแก้ไขปัญหาให้กับเกษตรกรในระยะยาว ตั้งแต่ขั้นตอนการเพาะปลูกไปถึงจัดจําหน่าย อย่างไรก็ตาม อยากให้เกษตรกรทุกคนพัฒนาตนเอง เพื่อก้าวไปสู่การเป็นสมาร์ทฟาร์มเมอร์ โดยประยุกต์ใช้เทคโนโลยีและนวัตกรรมเข้ามาช่วยในแต่ละกระบวนการ ช่วยเพิ่มมูลค่าผลผลิตให้สูงขึ้นอย่างยั่งยืน”
******************************
รัฐบาลไทย-ข่าวทำเนียบรัฐบาล-สธ.ร่วมมหาลัยผลิตแพทย์เพื่อชาวชนบท รองรับการขยายบริการด้านการแพทย์และสาธารณสุข
วันพุธที่ 17 พฤษภาคม 2560
สธ.ร่วมมหาลัยผลิตแพทย์เพื่อชาวชนบท รองรับการขยายบริการด้านการแพทย์และสาธารณสุข
รัฐมนตรีว่าการกระทรวงสาธารณสุข มอบสัมฤทธิบัตรบัณฑิตแพทย์ โครงการผลิตแพทย์เพื่อชาวชนบท ปีการศึกษา 2559 แก้ปัญหาการขาดแคลนแพทย์ของประเทศ เพื่อรองรับการขยายบริการทางด้านการแพทย์และสาธารณสุข
รัฐมนตรีว่าการกระทรวงสาธารณสุขมอบสัมฤทธิบัตรบัณฑิตแพทย์โครงการผลิตแพทย์เพื่อชาวชนบทปีการศึกษา 2559แก้ปัญหาการขาดแคลนแพทย์ของประเทศ เพื่อรองรับการขยายบริการทางด้านการแพทย์และสาธารณสุข
วันนี้ (17 พฤษภาคม 2560)โรงแรมเซ็นทรา ศูนย์ราชการแจ้งวัฒนะ กรุงเทพมหานครศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขมอบสัมฤทธิบัตรบัณฑิตแพทย์โครงการผลิตแพทย์เพื่อชาวชนบทปีการศึกษา 2559โดยมีบัณฑิตแพทย์สําเร็จการศึกษา เข้ารับสัมฤทธิ์บัตรจํานวนทั้งสิ้น 952 คน จากสถาบันการศึกษา 34 แห่ง
ศ.คลินิก เกียรติคุณ นายแพทย์ปิยะสกล กล่าวว่าปัจจุบันปัญหาการขาดแคลนแพทย์ในพื้นที่ชนบท มีแนวโน้มเพิ่มขึ้น รวมถึงปัญหาการกระจายแพทย์ที่ไม่สมดุลในเขตเมืองและเขตชนบท เพื่อแก้ไขปัญหาดังกล่าว กระทรวงสาธารณสุข กระทรวงศึกษาธิการ และทบวงมหาวิทยาลัย ร่วมมือในโครงการผลิตแพทย์เพิ่มเพื่อชาวชนบท เพื่อเติมเต็มในระบบบริการสุขภาพของไทยนําไปสู่ความเสมอภาคการบริการทางสังคมนอกจากนี้กระทรวงสาธารณสุข ได้ร่วมมือกับคณะแพทย์ศาสตร์ มหาวิทยาลัยต่างๆคัดเลือกเด็กนักเรียนจากพื้นที่ชนบท รับทุนกระทรวงสาธารณสุขเพื่อเรียนแพทย์เป็นเวลา 6 ปี การเรียนการสอนชั้นปีที่ 1-3 เรียนที่มหาวิทยาลัยคู่ความร่วมมือจํานวน 14 แห่ง ส่วนชั้นปีที่ 4-6 เรียนที่ศูนย์แพทยศาสตร์ศึกษาชั้นคลินิก จํานวน 34 แห่ง ซึ่งอยู่ในโรงพยาบาลศูนย์ โรงพยาบาลทั่วไป สังกัดกระทรวงสาธารณสุข ภายหลังสําเร็จการศึกษามีสัญญาผูกพัน ให้กลับไปปฏิบัติงานในโรงพยาบาลที่อยู่ในสังกัดกระทรวงสาธารณสุข ในพื้นที่อย่างน้อย 3 ปีหรือ 12 ปี
กระทรวงสาธารณสุข ได้รองรับการขาดแคลนแพทย์ของประเทศใน 10 ปีข้างหน้า (พ.ศ.2561 – 2570) โดยมีนโยบายผลิตแพทย์เพิ่มตามโครงการผลิตแพทย์เพิ่มเพื่อชาวชนบท ดําเนินการประสานงานกับศูนย์แพทย์ศาสตร์ศึกษาชั้นคลินิกของโรงพยาบาลครอบคลุม12เขตสุขภาพทั่วประเทศทําหน้าที่ผลิตแพทย์รองรับขยายการให้บริการทางด้านการแพทย์และการสาธารณสุขของประเทศไทย ซึ่งผลการดําเนินงานโครงการในช่วง 20 ปีที่ผ่านมา มีการรับนักศึกษา จํานวน 20 รุ่น จํานวน 13,357 คน มีบัณฑิตสําเร็จการศึกษาแล้ว 16 รุ่น จํานวน 6,877 คน รุ่นนี้เป็นรุ่นที่17สําเร็จการศึกษาในปีการศึกษา 2559 จํานวน 952 คน จากสถาบันการศึกษา 34 แห่ง ซึ่งบัณฑิตจะกลับไปปฏิบัติงานในภูมิภาคต่างๆ ได้แก่ ภาคเหนือ จํานวน 98 คน ภาคตะวันออกเฉียงเหนือ จํานวน 332 คน ภาคกลาง จํานวน 199 คน ภาคตะวันออก จํานวน 109 คน ภาคตะวันตก จํานวน 33 คน และภาคใต้จํานวน 181 คนซึ่งเป็นการผลิตเพื่อรองรับการขยายการให้บริการทางด้านการแพทย์และการสาธารณสุขของประเทศไทย
ซึ่งขณะนี้กระทรวงสาธารณสุขได้ปรับระบบบริการและพัฒนาคุณภาพบริการ มีการใช้ทรัพยากรทั้งคน เครื่องมือร่วมกัน เพิ่มประสิทธิภาพการบริหารจัดการ ประชาชนได้รับบริการที่รวดเร็ว คิวรอรักษาไม่นานปัจจุบัน กระทรวงสาธารณสุขมีแพทย์ในสังกัดจํานวน18,258คน เฉลี่ยแพทย์1คน ดูแลประชากร2,035คนเมื่อสิ้นสุดโครงการฯใน พ.ศ.2566จะทําให้ภาพรวมสัดส่วนการดูแลของแพทย์ต่อประชาชนดีขึ้นในอัตราส่วน1ต่อ1,500คน
รัฐบาลไทย-ข่าวทำเนียบรัฐบาล-คณะกรรมการขับเคลื่อนการดำเนินงานตามแผนการผลิตและการตลาดข้าวครบวงจร (ด้านการผลิต)
วันจันทร์ที่ 29 ตุลาคม 2561
คณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต)
คณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต) เห็นชอบกําหนดพื้นที่เป้าหมายส่งเสริมการปลูกข้าว ปี 2560/61 รอบที่ 2 จํานวน 11.36 ล้านไร่
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยหลังการประชุมคณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต) ณ กรมการข้าว ว่า ที่ประชุมเห็นชอบพื้นที่เป้าหมายการปลูกข้าว ปี 2561/62 รอบที่ 2 จํานวน 11.36 ล้านไร่ ผลผลิต 7.567 ล้านตันข้าวเปลือก แยกเป็นรายชนิดข้าว รายจังหวัด และรายอําเภอ แบ่งเป็นในเขตชลประทาน 8.03 ล้านไร่ และนอกชลประทาน 3.33 ล้านไร่ เนื่องจากกระทรวงพาณิชย์ได้มีการปรับอุปสงค์จากเดิม 30.524 เป็น 34.034 ล้านต้นข้าวเปลือก ดังนั้น กระทรวงเกษตรและสหกรณ์จึงปรับเป้าหมายการผลิตข้าวจากเดิม 33.422 เป็น 34.993 ล้านตันข้าวเปลือก เพื่อให้การผลิตข้าวสมดุลกับความต้องการทางการตลาด ต้องปลูกข้าวรอบที่
2 จํานวน 13.99 ล้านไร่ ผลผลิต 9.26 ล้านตันข้าวเปลือก แต่มีโครงการปรับลดพื้นที่การปลูกข้าว ปี 2561/62 รอบที่ 2 จํานวน 3 โครงการ พื้นที่ 2.244 ล้านไร่ (โครงการส่งเสริมการปลูกพืชหลากหลาย เป้าหมาย 0.2 ล้านไร่ โครงการปรับเปลี่ยนพื้นที่สําหรับการปลูกพืชอาหารสัตว์ เป้าหมาย 0.044 ล้านไร่ โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา เป้าหมาย 2 ล้านไร่)
สําหรับการวางแผนการผลิตข้าว ปี 2561/62 รวมทั้ง 2 รอบ พื้นที่ 70.59 ล้านไร่ ผลผลิต 32.97 ล้านตันข้าวเปลือก จะทําให้ได้ปริมาณผลผลิตข้าวต่ํากว่าความต้องการตลาด (34.03 ล้านตันข้าวเปลือก) จํานวน 1.06 ล้านตันข้าวเปลือก ซึ่งถือเป็นการวางแผนการผลิตข้าวที่เหมาะสมแล้ว เนื่องจากรัฐบาลมีนโยบายที่ต้องการควบคุมปริมาณผลผลิตข้าวไม่ให้มากจนเกินไป ซึ่งอาจจะส่งผลต่อราคาข้าวเปลือกได้ แต่อย่างไรก็ตาม ยังมีนโยบายให้มีการส่งเสริมสนับสนุนและถ่ายทอดเทคโนโลยีที่เหมาะสมให้เกษตรกรมีการเพิ่มประสิทธิภาพการผลิต เพิ่มผลผลิตต่อไร่ โดยเฉพาะการใช้ปุ๋ยตามผลการวิเคราะห์ดิน (ปุ๋ยสั่งตัด) ซึ่งจะทําให้ปริมาณผลผลิตข้าวเพิ่มขึ้นใกล้เคียงกับปริมาณความต้องการตลาด
นอกจากนี้ ที่ประชุมยังได้เห็นชอบผลการติดตามและประเมินผลโครงการปรับเปลี่ยนพื้นที่ให้เหมาะสม ภายใต้แผนการผลิตและการตลาดข้าวครบวงจร ปี 2560/61 (ด้านการผลิต) ในช่วงระหว่างการดําเนินงานโครงการ และช่วงสิ้นสุดการดําเนินงานโครงการ โดยลงพื้นที่สํารวจข้อมูลช่วงเดือนพฤษภาคม - กรกฎาคม 2561 ที่ผ่านมา สามารถสรุปผลการติดตามประเมินผลภาพรวม ดําเนินการลดพื้นที่นาปรังได้ (ผ่านการรับรองสิทธิ์ของคณะกรรมการ) 473,797.25 ไร่ หรือร้อยละ 37.90 ของเป้าหมาย สูงกว่าปี 2559/60 ที่ดําเนินการได้ 369,726 ไร่ อยู่ 104,071.25 ไร่ คิดเป็นร้อยละ 28.14 ซึ่งจากการดําเนินโครงการดังกล่าว มีเกษตรกรเข้าร่วม 58,505 ราย เกิดผลประโยชน์ในด้านต่าง ๆ เช่น ผลตอบแทนจากการปลูกพืชหลากหลายที่สูงกว่าการปลูกข้าวนาปรังในบางชนิดพืช การให้ความรู้การผลิตพืชชนิดใหม่แก่เกษตรกร การตอบสนองแผนการผลิตและการตลาดข้าวครบวงจร โดยลดพื้นที่นาปรัง 473,797.25 ไร่ ลดปริมาณข้าวเปลือก 305,047.51 ตัน เกษตรกรพึงพอใจต่อโครงการในด้านกระบวนการดําเนินงานและความเข้าใจเงื่อนไขต่าง ๆ ของโครงการในระดับมากที่สุด ค่าคะแนนเฉลี่ย 8.93 เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.แรงงาน มอบเงินสนับสนุนการประกอบอาชีพแก่ผู้สำเร็จการฝึกปฏิบัติงานเทคนิค ในประเทศญี่ปุ่น IM JAPAN
วันศุกร์ที่ 25 พฤษภาคม 2561
รมว.แรงงาน มอบเงินสนับสนุนการประกอบอาชีพแก่ผู้สําเร็จการฝึกปฏิบัติงานเทคนิค ในประเทศญี่ปุ่น IM JAPAN
รมว.แรงงาน มอบเงินสนับสนุนการประกอบอาชีพแก่ผู้สําเร็จการฝึกปฏิบัติงานเทคนิค ในประเทศญี่ปุ่น IM JAPAN
วันที่ 25 พฤษภาคม 2561 เวลา 13.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มอบเงินสนับสนุนเพื่อการประกอบอาชีพ จํานวน 19,552,472 บาท พร้อมให้โอวาทแก่ผู้สําเร็จการฝึกปฏิบัติงานเทคนิคในประเทศญี่ปุ่น (IM JAPAN) จํานวน 114 คน นอกจากนี้ยังมีพิธีมอบใบประกาศนียบัตรให้แก่ผู้สําเร็จการฝึกฯ โดย นายจรินทร์ จักกะพาก ปลัดกระทรวงแรงงาน พร้อมด้วยคณะผู้บริหารกระทรวงแรงงาน และผู้จัดการ IM Japan สํานักงานกรุงเทพฯ ร่วมเป็นเกียรติในพิธี ณ ห้องอบรมคนหางานก่อนไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 เขตดินแดง กรุงเทพฯ
โดยตั้งแต่ปี 2543 ถึงปัจจุบันได้มีการจัดส่งผู้ฝึกปฏิบัติงานเทคนิคในประเทศญี่ปุ่น IM Japan ไปแล้วจํานวน 4,389 คน ขณะนี้ยังคงอยู่ฝึกงานที่ประเทศญี่ปุ่น จํานวน 863 คน สําเร็จการฝึกงาน 3 ปี 2 ปี และ 1 ปี ซึ่งเดินทางกลับประเทศไทยแล้ว จํานวน 3,016 คน ในปี 2561 กระทรวงแรงงานมีเป้าหมายจัดส่งแรงงานไปฝึกปฏิบัติงานฯ จํานวน 500 คน สําหรับวันนี้เป็นการมอบประกาศนียบัตรและเงินสนับสนุนเพื่อการประกอบอาชีพแก่ผู้สําเร็จการฝึกปฏิบัติงานเทคนิคในประเทศญี่ปุ่น จํานวนทั้งสิ้น 114 คน คนละ 600,000 เยน หรือประมาณ 174,000 บาท รวมเป็นเงินสนับสนุนฯ ทั้งสิ้น จํานวน 19,552,472 บาท ซึ่งสาขาอาชีพที่ได้รับการฝึกปฏิบัติงาน ได้แก่ งานปั๊มขึ้นรูป 36 คน งานหล่อ 21 คน งานผลิตชิ้นส่วนรถยนต์ 11 คน งานผลิตเครื่องจักรกล 8 คน งานเชื่อม 7 คน งานก่อสร้าง 6 คน งานเครื่องจักรกลึง 5 คน ช่างสีรถยนต์ 5 คน และสาขาอาชีพอื่นๆ เช่น งานเดินท่อ งานวอลล์เปเปอร์ การผลิตแม่พิมพ์ ฯลฯ รวม 15 คน และขณะนี้มีผู้สําเร็จการฝึกปฏิบัติงานฯ เข้ารับการสัมภาษณ์งานกับสถานประกอบการแล้ว 95 คน บริษัทมีความสนใจรับเข้าทํางานทันที 33 คน
พล.ต.อ. อดุลย์ฯ กล่าวว่า รัฐบาลเห็นความสําคัญของการพัฒนาคุณภาพกําลังคน เพื่อให้มีความสามารถแข่งขันกับต่างประเทศได้ ผู้สําเร็จการฝึกปฏิบัติงานเทคนิคทุกคนถือเป็นผู้มีความสําคัญต่อการพัฒนาประเทศ ทั้งทางด้านเศรษฐกิจ สังคมและความมั่นคงของชาติ เพราะความรู้ ประสบการณ์และทักษะต่างๆ รวมทั้งระเบียบวินัยที่ได้รับจากการฝึกปฏิบัติงานเทคนิคในประเทศญี่ปุ่นที่เข้มงวด จะสามารถนํามาใช้ประโยชน์ในการปฏิบัติงานในสถานประกอบการให้เกิดประสิทธิภาพ หรือใช้ในการประกอบธุรกิจส่วนตัวให้ประสบผลสําเร็จได้ ขอให้นําเงินสนับสนุนการประกอบอาชีพที่ได้รับในวันนี้ไปใช้ให้เกิดประโยชน์อย่างคุ้มค่าและต่อยอดเพื่อพัฒนาอาชีพต่อไป ซึ่งจะช่วยเสริมสร้างเสถียรภาพทางเศรษฐกิจของประเทศ ครอบครัว และชุมชน ให้มีความมั่นคง มั่งคั่ง และยั่งยืนของประเทศสืบไป
+++++++++++++++++++++++++++